open-index/open-wikipedia-markdown huggingface dataset:
BAZ-5922

**BAZ-5922** – Baltarusijos (Briansko automobilių gamykla) gamybos ratinė amfibija. Naudojama vežti žmones į apsemtas gyvenvietes, kai nevažiuoja autobusai, ir gelbėjimo operacijose. Sveria 11 t, veža iki 8 t krovinio arba apie 40 keleivių. Ši mašina yra civilinis raketinio komplekso Taškas () transporterio (BAZ-5921) variantas.

BAZ-5922 techninės charakteristikos greičiausiai panašios į BAZ-5921 kuri yra triašė amfibija dyzeliniu varikliu, galinti važiuoti iki 70 km/val, plaukti iki 8 km/val ir pati sverdama 17,8 t vežti 7,2 t krovinį iki 650 km (be kuro papildymo).

BAZ-5922 automobiliais naudojasi Šilutės priešgaisrinė gelbėjimo tarnyba. Potvynio metu jos veikia kartu su PTS-M amfibijomis.

## Nuorodos
Adolfas Frederikas

**Adolfas Frederikas** (, 1710 m. gegužės 14 d. Gotorpas, Šlėzvigas-Holšteinas – 1771 m. vasario 12 d. Stokholmas) – 1751–1771 m. Švedijos karalius

## Biografija
Kilęs iš Oldenburgų atšakos, Holšteinų-Gotorpų dinastijos pradininkas Švedijoje. Tėvas Kristijonas Augustas, motina Albertina Frederika Baden-Durlach. 1766 m. lapkričio 4 d. vedė.

## Šeima
Žmona Luiza Ulrika Prūsė. Vaikai:
* Gustavas III (1746–1792 m.), 1771–1792 m. Švedijos karalius;
* Karolis XIII (1748–1818 m.), 1809–1818 m. Švedijos karalius, 1814–1818 m. Norvegijos karalius Karolis II;
* Frederikas Adolfas (1750–1803 m.), Rytų Gotlando kunigaikštis;
* Sofija Albertina (1753–1829 m.).

## Valdymas
1727–1750 m. Liubeko vyskupas. Švedijai pralaimėjus 1741–1743 m. karą su Rusija pastarosios spaudžiamo Riksdago 1743 m. paskirtas regentu. Rusijos šalininkų, vadinamųjų skrybėlininkų, ir imperatorės Jelizavetos dėka Švedija išsiderėjo palankesne taiką su Rusija.

Tapęs karaliumi didžiausią dėmesį skyrė kariuomenės pertvarkymui, siekė valstybei sugrąžinti Karolio XII laikų karinę šlovę. Vidaus politikoje buvo pasyvus, ypač antroje valdymo pusėje, kai didelę įtaką turėjo jo žmona Luiza Ulrika, Prūsijos karaliaus Frydricho Didžiojo sesuo. Būdamas užsienietis didesnės atramos šalyje neįgijo.

## Literatūra
* Herman Lindqvist, Historien om Sverige, Nyttan och Nöjet.

## Šaltiniai
Minčių šokinėjimas

**Minčių šokinėjimas** () – šnekėjimo būdas, kai kalbama pagreitintai, staigiai peršokant nuo vienos temos prie kitos, šuoliai būna paremti suprantamomis asociacijomis, žodžių žaismu.

Kai simptomas labai išreikštas, kalba gali būti inkoherentiška, dezorganizuota.

Tiriant žmones su psichikos sutrikimais minčių šokinėjimas aptinkamas dažniausiai esant manijai, tačiau pasitaiko ir žmonėms su organiniais pakenkimais, šizofrenija, kitais psichoziniais sutrikimais. Kartais pasitaiko kaip staigi reakciją į stresą.

## Išnašos
Didybė (psichiatrija)

**Didybė** () psichiatrijoje – perdėtas savo svarbos, vertės, žinių, galios, įtakos jausmas. Labai išreikšta didybė gali tapti kliedesiu.

Didybė dažnai būdinga žmonėms, ištiktiems manijos, hipomanijos epizodų, taip pat žmonėms su narcisistiniais asmenybės sutrikimais.

## Išnašos
Ulysses (zondas)

**Ulysses** – robotizuotas kosminės erdvės kosminis zondas suprojektuotas Saulės tyrimui iš visų platumų. Erdvėlaivis pavadintas *Odysseus* vardu, paleistas į kosminę erdvę 1990 m. iš Space Shuttle Discovery erdvėlaivio. Programą rėmė JAV ir ESA kosminės agentūros. Erdvėlaivį elektros energiją aprūpino radioizotopiniai generatoriai. 

## Misija
Pradžioje NASA ir ESA planavo **tarptautinę Saulės polių misiją**. Buvo norima paleisti du zondus - vienas jų, pasinaudojęs Jupiterio traukos lauku turėjo būti nukreiptas šiaurinio Saulės poliaus link, kitas - pietinio. Tačiau dėl finansavimo stokos buvo atsisakyta vieno iš aparatų. Zondą buvo planuojama paleisti iš erdvėlaivio Space Shuttle Challenger. Po jo žūties 1986 m. sausio 28 d. d, startas į kosmosą nusikėlė į 1990 m. spalio mėnesį.

Ulysses tyrinėjo Saulę ir jos vėją.
Albertas I (Belgija)

**Albertas I** (, 1875 m. balandžio 8 d. Briuselis – 1934 m. vasario 17 d. Marš le Dames prie Namuro) – 1909–1934 m. trečiasis Belgijos karalius.

## Biografija

Kilęs iš Saksų-Koburgų dinastijos Vetinų atšakos. Tėvas Flandrijos kunigaikštis princas Pilypas, motina Marija Hohencolern-Zigmaringen.
## Šeima
Žmona Elžbieta Bavarė. Vaikai:
* Leopoldas Pilypas Karolis Albertas Meinradas Hubertas Marija Migelis (1901–1983 m.);
* Karolis Teodoras Henrikas Antuanas Meinradas (1903–1983 m.);
* Marija-Chose Šarlota Sofija Amelija Henrieta Gabrielė (1906–2001 m.), jos vyras Italijos karalius Umbertas II.

## Valdymas
1913 m. Alberto I iniciatyva priimtas visuotinės karinės prievolės įstatymas. Per Pirmąjį pasaulinį karą Belgijos kariuomenės vyriausiasis vadas. 1918 m. iškėlė visapusio šalies pertvarkymo programą, prižiūrėjo jos vykdymą. 1930 m. pritarė Belgijos padalijimui nuo 1932 m. į dvi kalbines sritis: šiaurinę, flamandų ir pietinę, valonų provincijas, kurių valstybinėse įstaigose vartojama atitinkamai flamandų ir prancūzų kalba.

## Šaltiniai
Charles Itandje

**Šarlis Hubertas Itandžas** (; g. 1982 m. lapkričio 2 d. Paryžiaus Bodigny priemestyje) – kamerūniečių futbolininkas, vartininkas.

## Kareja

Nuo 2001 m. rungtyniavo RC Lens (Prancūzija).

2007 m. rugpjūčio 9 d. pasirašė sutartį su Liverpulio komanda. Vyr. treneris Rafael Benitez nusprendė priimti naują vartininką po to, kai Jerzy Dudek paliko komanda 2007 m. liepą, bei kai Scott Carson buvo paskolintas Aston Villa komandai iki 2007–2008 sezono pabaigos.

2010 m. sausio 1 d. perėjo į Kipro PAE Atrómītos.

## Dalyvavimas čempionatuose

|}

## Išnašos

## Nuorodos
*
Need for Speed: Porsche Unleashed

**Need for Speed: Porsche Unleashed** (**Need for Speed: Porsche 2000**, **Need for Speed: Porsche**) – penktasis kompiuterinių žaidimų serijos „Need for Speed“ žaidimas, sukurtas 2000 m. PlayStation konsolėms ir asmeniniams kompiuteriams, 2004 m. GBA konsolėms.

## Apžvalga

„Need for Speed: Porsche Unleashed“ žaidimo tikslas laimėti visas lenktynes, turnyrus, prizus ir surinkti daugiausiai prizinių taškų vien tik su Porsche markės automobiliais. Žaidime pasikeitė vaizdas, grafika ir daugiau išryškintos automobilių ir trasų detalės. Valdymas pasidarė žymiai realistiškesnis. Dauguma „Need for Speed: Porsche Unleashed“ žaidimo trasų yra Europoje. Žaidime galioja priešininkų vairavimo lygio keitimas. „Need for Speed: Porsche Unleashed“ žaidime galima rasti labai daug informacijos apie Porsche automobilius ir koncerną.

## Trasos

„Need for Speed: Porsche Unleashed“ žaidime yra 19 skirtingų trasų, kurių dauguma yra Europoje:
*Cote d’Azur*, *Schwarzwald*, *Pyrenees*, *Alps*, *Autobahn*, *Auvergne*, *Normandie*, *Zone Industrielle*, *Corsica*, , *French Riviera*, *Scotland*, *Arizona*, *Tokyo*, *Nurburgring* ir dar 5 penkios skirtingos *Monte Carlo* trasos.

## Automobiliai

„Need for Speed: Porsche Unleashed“ žaidimas labai pasižymi gausa automobilių, jų žaidime yra net 86 ir visi jie Porsche markės. Žaidime šie automobiliai skirstomi į grupes (klasikinė, auksinė, modernioji) ir į klases (1, 2, 3).

## Nuorodos

* Need for Speed: Porsche Unleashed svetainėje MobyGames
Karčioji kartenė

**Karčioji kartenė** (*Cardamine amara*) – bastutinių (*Brassicaceae*) šeimos, kartenių (*Cardamine*) genties augalas.

Daugiametis, 10-45 cm aukščio žolinis, plikas, rečiau plaukuotas augalas su palaipomis. Stiebas tvirtas briaunotas, pilnaviduris, stačias, kylantis arba net gulsčias. Lapai stiebiniai, neporomis plunksniški, su 2-5 poromis bekočių, lygiakraščių arba kiek dantytų lapelių. Viršūninis lapelis beveik apskritas, didesnis už kitus. Stiebo viršūnėje kekės pavidalo žiedynas, kuris naktį ir drėgnu oru nulinksta. Taurėlapiai žali, 4, 3-5 mm ilgio, išoriniai, pamatinėje dalyje įdubę. Vainiklapiai 4, 5-9 mm ilgio, balti, rečiau rausvi arba šviesiai violetiniai. Kuokeliai 6. Purka dviskiautė. Vaisiai – 2-4 cm ilgio, tiesios, linijiškos, 2-4 cm ilgio ankštaros; jose viena eile išsidėsčiusios šviesiai rudos, lygiu paviršiumi sėklos.

Žydi balandžio – liepos mėn. Auga pelkėtose, versmėtose vietose, šlapiuose miškuose, ypač juodalksnynuose arba krūmynuose, upelių, upių ar griovių pakrantėse, rūgščiuose dirvožemiuose.

Lapai tinka salotoms arba sumuštiniams paskaninti, ypač pavasarį, kai žalumynų maža. Šviežiose sultyse gana daug vitamino C. Senesni lapai vartojami kaip pipirai.

## Literatūra
Pavasarį žydintys augalai, Živilė Lazdauskaitė, Vilnius, Mokslas, 1985, 74 psl.
Radioizotopinis termoelektrinis generatorius

**Radioizotopinis termoelektrinis generatorius** (sutr. **RTG**) – elektros generatorius, kuriame energija išgaunama radioaktyviuoju skilimu. Tokiame įtaise šiluma, gauta skylant radioaktyvioms medžiagoms, termoporose konvertuojama į elektros energiją pasinaudojant Zėbeko efektu. RTG generatoriai yra naudojami kosminiuose zonduose, ypač kai nutolus nuo Saulės nepakanka Saulės baterijų teikiamos elektros energijos.

Pirmąjį radioizotopinį termoelektrinį generatorių 1961 m. panaudojo JAV. RTG generatorius naudojo Pioneer 10, Pioneer 11, Voyager 1, Voyager 2, Galileo ir kitos automatinės stotys. Toks generatorius naudotas ir marsaeigyje Curiosity.
Impulsas (signalas)

Signalų apdorojimo teorijoje sąvoka **impulsas** – staigus, trumpalaikis pokytis signalo amplitudėje nuo pagrindinės vertės iki aukštesnės arba žemesnės vertės su staigiu grįžimu į pagrindinę vertę.

Teoriškai įsivaizduojamo stačiakampio formos impulso dažnio spektras būtų begalinis, ir realiai tokie impulsai neegzistuoja. Visiems praktikoje pasitaikantiems elektros impulsams būdingi iškraipymai. Realiai įtampa iš pradžių laipsniškai (bet ne staiga) didėja („frontas“), paskui prasideda pereinamieji procesai, po kurių nusistovi naujas lygmuo („nugara“). Impulsui pasibaigus, įtampa panašiai laipsniškai krenta, po kol vėl vyksta pereinamieji procesai („uodega“). Šių iškraipymų mastas ir pobūdis priklauso nuo konkrečių elektronikos sprendimų. Dėl šių trukdančių tarpinių efektų loginio signalo nulio ir vieneto lygmenys negali būti pernelyg arti vienas kito. Tik į įtampos slenksčius reaguojanti elektros grandinė atkuria pradinę (stačiakampę) įtampos formą, tačiau dėl baigtinio kylančios ir besileidžiančios dalies statumo toks atkurtas impulsas laiko atžvilgiu vėluoja.

Iškraipymus turi ir kiti (pavyzdžiui, trikampio formos) impulsai.

## Šaltiniai
Aksikonas

**Aksikonas** – kūginis lęšis. Aksikono paviršius gaunamas iš lygiašonės trikampės prizmės mintyse apsukus ją apie statmenį. Kūginis lęšis atvaizduoja taškinį objektą į linijinį objektą, gulintį aksikono optinėje ašyje. Aksikonas taip pat pasižymi tuo, kad transformuoja lazerinius pluoštus į žiedą tolimajame lauke.. Aksikonai dažniausiai naudojami gan gerai aproksimuojančiam Beselio pluoštui, literatūroje vadinamam nedifraguojančiu pluoštu, iš Gauso pluošto gauti..

## Išnašos
Boeing 757

**Boeing 757** – XX a. devintojo dešimtmečio pradžioje Jungtinių Amerikos Valstijų aviacijos koncerno "Boeing" sukurtas trumpų ir vidutinių nuotolių siaurafiuzeliažis reaktyvinis komercinis oro laineris, žemasparnis monoplanas. 

## Istorija
Lėktuvas pradėtas kurti XX a. aštuntame dešimtmetyje, siekiant pakeisti pasenusius trumpų ir vidutinių nuotolių lėktuvus Boeing 727. Gamintos dvi pagrindinės modifikacijos - 757-200 ir prailginta 757-300, taip pat krovininė 757-200PF, -200-ojo modifikacijos pagrindu. Keleivinės modifikacijos buvo pertvarkomos į krovininius variantus (papildomai pridedamas indeksas "F").

Lėktuvas buvo teigiamai įvertintas rinkoje - viso sulaukta 1049 užsakymų. Naudotas tiek civiliams, tiek kariniams keleivių ir krovinių pervežimams, taip pat kaip skraidanti laboratorija. 

Tolimesniam orlaivio modernizavimui sukliudė  kiek mažesnio "Boeing gaminto tokio paties fiuzeliažo skerspjūvio lėktuvų šeimos "Boeing 737" ir panašiai tiek pat keleivių talpinančių plačiafiuzleiažių "Boeing 767" šeimų sėkmė. Plėtojant Boeing 737NG (trečiosios "Boeing 737" kartos) projektą ir pradėjus gaminti šiek tiek mažiau keleivių kaip 757-200'ieji talpinančius modelius "Boeing 737-800" ir "Boeing 737-900" bei pradėjus kurti panašiai kaip "757-300" talpinančius ir "Boeing 767" turėjusius pakeisti "Boeing 787 Dreamliner", įmonė nusprendė atsisakyti mažiau populiarių 757'ųjų. 

2004 m. spalio 28 d. gamyba nutraukta. Boeing 757-200 ir prailgintų Boeing 757-300 vietą užėmė Boeing 737-800/900 arba konkurentų gaminamas Airbus 321. 

## Užsakymai ir gamyba

Viso pagal modelius:

## Lietuvoje
Boeing 757-200 su lietuviška registracija 2006-2009 m. eksploatavo aviakompanijos "Aurela" (Registracijos Nr. LY-SKJ, LY-SKR), "flyLAL - Lithuanian Airlines" (LY-FLA ir LY-FLG) "Small Planet Airlines" (LY-FLA), nuomavo įmonė "Avia Asset Management" (LY-FLG).

## Charakteristikos

## Nuorodos

* Boeing 757 gamintojo svetainėje
Amplitudė

**Amplitudė** – svyruojančio dydžio kitimo matas fizikoje, parodantis dydžio vertės pokytį svyravimų metu. Pavyzdžiui, garso bangos yra atmosferos slėgio svyravimai, garso bangų amplitudės yra proprocingos slėgio pokyčiui vieno svyravimo metu. Jei dydžio pokytis tam tikrame erdvės taške yra vaizduojamas grafiškai, kuomet kintantis dydis vaizduojamas vertikalioje ašyje, o laikas - horizontalioje ašyje, tuomet amplitudė bus vadinamas atstumas vertikalioje ašyje tarp svyravimus atvaizduojančios kreivės taškų. Stebėdami gi reiškinį fiksuotu laiko momentu, bet keisdami stebėjimo tašką, grafike turėsime horizontalioje ašyje laiką pakeisti erdvė.

Matematikoje sąvoka amplitudė vartojama aprašyti dydžius, kuriems gali būti suteikta vektorinė interpretacija:

* Geometrijoje kalbama apie vektoriaus, jungiančio tašką su koordinatų pradžią amplitudę arba ilgį,
* Funkcinėje analizėje kalbama apie funkcijų skleidinių ortogonaliomis funkcijomis amplitudės arba koeficientus,
* Kompleksinių skaičių teorijoje yra kalbama apie kompleksinio skaičiaus amplitudę.

## Amplitudės apibrežimai

### Viršūnės amplitudė
Viršūnės amplitudė yra apibrėžiama kaip skirtumas tarp dydžio vertės osciliacijos (svyravimo) viršūnėje ir sistemos ramybės būsenoje. Kitais žodžiais, tai yra didžiausias nuokrypis nuo kažkokios vidutinės simetriškų periodinių bangų (sinusoidinės, stačiakampės arba pjūklinės) vertės.

### Bendra amplitudė
Bendra amplitudė yra apibrėžiama kaip skirtumas tarp dydžio didžiausios ir mažiausios verčių osciliacijos metu. Bendra amplitudė yra matuojama specialaus prietaiso pagalba arba vizualiai stebint bangą oscilografo ekrane.

### Kvadrato vidurkio amplitudė
Vidutinė kvadratinė amplitudė () yra paplitusi elektonikoje sąvoka: ji yra apibrėžiama kaip kvadratinė šaknis iš dydžio kvadrato vidurkio.

## Taip pat skaitykite
* Fazė
* Intensyvumas
Kraštinė

**Kraštinė** – krašto (šono) linija, jungianti du daugiakampio taškus.

Kiek daugiakampis turi kampų, tiek turės ir kraštinių. Dviejų kraštinių susikirtimo taškas vadinamas *viršūne*.

Kraštinės žymimos viena mažąja raide arba dvejomis didžiosiomis raidėmis, kurios yra gretimi kraštinei kampai.

Erdviniuose daugiakampiuose kraštinė vadinama **briauna** - tai dviejų plokštumų sandūros linija.

## Kraštinių skaičius išgaubtame daugiakampyje
Kraštinių (briaunų) skaičius išgaubtame daugiakampyje gali būti apskaičiuojamas naudojant Oilerio charakteristiką:

: V - A + F = 2,

čia  *V* - viršūnių skaičius, *A* - kraštinių skaičius, *F* - sienų skaičius. Vadinasi, kraštinių skaičius yra dviem vienetais mažesnis už viršūnių ir sienų skaičių. Pavyzdžiui, kubas turi 8 viršūnes ir 6 sienas, todėl jis turi 12 kraštinių.

## Galerija

## Šaltiniai
Babelsbergo pilis

**Babelsbergo pilis** yra netoli Potsdamo (dabar Potsdamo miesto dalis) 1835–1849 m. pastatyta Prūsijos pilis, buvusi Vilhelmo I vasaros rezidencija. Angliškosios gotikos stiliaus pilies pastatai pastatyti dviem etapais 1835–1849 m. Pilį projektavo architektai Karl Friedrich Schinkel, Ludwig Persius ir Johann Heinrich Strack.
Babūras

**Babūras** (1483–1530 m.; *Baber bin Omar Šeich*, sultonas *Sehir ed – din Mohammed Baber, Babar*, europiečių vadintas Didžiuoju Mogolu) buvo tiurkų Timūro palikuonis, Ferganos valdovas.

Šaibanio uzbekų nugalėtas ir priverstas trauktis, sutelkė visą kariuomenę ir staigiu puolimu užėmė Kabulą (1505 m.), Kandaharą (1508 m.) ir Pendžabą (1526 m.). Jo sukurta naujoji Didžiųjų Mogolų Indijos valstybė su sostine Agroje apėmė didžiąją dabartinės Indijos dalį iki Bengalijos rytuose ir išsilaikė iki XVIII a., kai ją užėmė anglai.

Babūras rytų tiurkų džagatajų kalba parašė savo atsiminimus (*Babur nameh*), taip pat rašė eilėraščius (rubajus).
Mogolų imperija

**Mogolų imperija** (, گوركانى *Gūrkānī*) – Indijos subkontinento valstybė, gyvavusi nuo 1526 iki 1858 m. Imperijos pagrindinė dalis buvo Šiaurės Indijoje, Indo-Gango lygumoje aplink Delio, Agros ir Lahoro miestus. Imperiją valdė Didžiųjų Mogolų dinastija.

## Raida

Imperijos įkūrėjas Babūras (valdė 1526–1530 m.) buvo iš Vidurinės Azijos kilęs timūridų dinastijos kunigaikštis, kuris iš dabartinio Uzbekistano ir Afganistano užėmė Delio sultonatą. Po jo įpėdinio Humajuno mirties Mogolų imperijoje prasidėjo tarpuvaldis (1539-55 m.), kuomet Šiaurės Indijoje trumpai įsitvirtino afganiška Suri dinastija.

Po pastarosios nuvertimo prasidėjo didžiausias Mogolų galybės laikotarpis, siejamas su didžiaisiais valdovais Akbaru ir Aurangzebu. XVII a. pabaigoje Mogolų imperija valdė beveik visą Indiją be pietinio pakraščio ir dalį dabartinio Afganistano.

Pradedant 1725 m. imperija patyrė didžiulę krizę, kurią žymėjo valstiečių sukilimai, religinė netolerancija. Dėl to nuo Imperijos viena po kitos atskilo kitos musulmoniškos valstybės: Maratų imperija (pietuose), Duranių imperija (vakaruose), Sikhų imperija (šiaurės vakaruose). 1738–1739 m. Persijos valdovas Nadir Šachas nusiaubė Delį, paėmė į nelaisvę imperatorių Muhamadšachą, išžudė apie 30 000 gyventojų ir privertė Mogolus atsisakyti Kabulo provincijos. XVIII a. viduryje Didieji Mogolai valdė tik Delį ir gretimus rajonus.

1803 m. Delį užėmė britų Rytų Indijos bendrovė, o 1858 m. valstybė oficialiai nustojo egzistuoti.

## Visuomenė ir kultūra
Didžiųjų Mogolų imperijos laikais klestėjo Indijos kultūra ir menas.

## Nuorodos
Cilindras

**Cilindras** (, iš  'ritinys'), *ritinys* – trimatė geometrinė figūra, kuri gaunama kai sukame stačiakampį apie bet kurią iš jo kraštinių. *Cilindru* vadina dvi susijusias figūras:
* cilindrinis paviršius () – paviršius, aibė visų taškų, kurių mažiausias atstumas iki tiesios atkarpos (cilindro ašies) yra toks pats. Ši figūra yra gaunama apskritimą slenkant išilgai tiesės, einančios per apskritimo centrą.
* cilindras – tūris, esantis cilindrinio paviršiaus viduje (iš galų „uždarytas“ dviem pagrindais). Ši figūra yra gaunama skritulį slenkant išilgai tiesės, einančios per skritulio centrą.

## Klasifikacija
Cilindras gali būti:
* stačiakampis - cilindro ašis yra statmena pagrindams.
* pasvirasis - cilindro ašis nėra statmena pagrindams.

## Cilindro aukštinė ir pagrindo spindulys

* Cilindras gaunamas, kai stačiakampis sukamas apie vieną iš jo kraštinių. Ši kraštinė yra vadinama **ritinio aukštine** arba **ritinio ašimi**. Ji žymima raide **H**.

* Kita šio stačiakampio kraštinė yra **cilindro pagrindo spindulys**. Jis žymimas raide **r**.

## Formulės
Tūrio formulė – V = \pi r^2 h \,

Pagrindo ploto formulė – S = \pi r^2 \ 

Šoninio paviršiaus ploto formulė – S = 2 \pi r h \ .

Viso paviršiaus ploto formulė – S = 2 \pi r^2 + 2 \pi r h \ .

## Pjūviai
Cilindrą arba ritinį perkirtus plokštuma gaunami įvairūs pjūviai:
* Ašinis pjūvis - kai ritinys perkertamas plokštuma einančią per jo ašį.
* Statmenasis pjūvis - kai ritinys yra perkertamas plokštuma statmena pagrindams.

## Šaltiniai
Cilindras (reikšmės)

Žodis **cilindras** reiškia:

* cilindras – trimatė geometrinė figūra;
* cilindras – aukšto cilindro (kartais – nupjauto kūgio) formos skrybėlė;
* cilindras – cilindro formos indas;
** maišymo cilindras – užkemšamas cilindras su tūrio padalomis;
** matavimo cilindras – cilindrinis indas su padalomis tūriui matuoti;
* cilindras – cilindro formos įtaisas technikoje;
** cilindras – taip vadinami kai kurie velenai (pvz., *atskyrimo cilindras*, *mynimo cilindras* tekstilės pramonėje);
** cilindras – vidaus degimo variklio, garo mašinos cilindro formos įtaisas, kuriame vyksta degimas ir slankioja stūmoklis;
** stabdžių cilindras – stabdžių dalis.
** fonografo cilindras – garso įrašo laikmena.

Susijusios sąvokos:
* cilindrinis antspaudas – cilindro formos antspaudas;
* cilindrinė alyva – alyva, naudojama garo mašinų cilindrams ir karštoms kitų mašinų detalėms tepti;
* cilindrinės koordinatės – koordinatės cilindrinėje koordinačių sistemoje;


Image:Red cylinder.png|Cilindras
Image:Tophat.jpg|Skrybėlė cilindras
Image:Measuring cylinder hg.jpg|Matavimo cilindras
Image:Dictaphone cylinder machine.jpg|Diktofonas, kurio laikmena – vašku padengtas cilindras
Image:Pneumatic cylinder (animation).gif|Pneumatinis cilindras
Image:Cult scene Louvre AO22295.jpg|Cilindrinis antspaudas ir jo atspaudas
Image:Failed Concrete Cylinder.jpg|Suiręs cilindro formos betono bandinys po stiprio bandymo
Image:CylindricalCoordinates.png|Dviejų taškų koordinatės cilindrinėje koordinačių sistemoje
Bernie Ecclestone

**Bernie Ecclestone** (piln. *Bernard Charles "Bernie" Ecclestone*, g. 1930 m. spalio 28 d. Bungay, Sufolko grafystėje, Anglijoje) – anglų verslininkas, buvęs Formulės 1 grupės prezidentas bei komercinių teisių savininkas.

1958 m. dalyvavo Monako Grand Prix, tačiau lenktynėse nestartavo.

2017 m. sausio 23 d. pranešta, kad Formulės 1 grupės vadovo pareigose B. Ecclestone pakeis amerikietis Chase Carey. Britas iki 2020 m. buvo valdybos patarėjas.

B. Ecclestone kartu su savo verslo partneriu Flavio Briatore nuo 2007 iki 2011 m. valdė JK futbolo klubą „Queens Park Rangers“.

## Šaltiniai
Alyvos šakelė (filmas)

**Alyvos šakelė** – 2007 m. rusų režisieriaus Pavelo Lugnino drama. Dramatinė meilės istorija sukurta pagal įvairius įžymaus pianisto ir kompozitoriaus Sergejaus Rachmaninovo gyvenimo periodus. 
 
## Aktoriai
* Jevgenijus Ciganovas (Евгений Цыганов) – Sergejus Rachmaninovas
* Viktorija Tolstoganova (Виктория Толстоганова) – S. Rachmaninovo žmona Natalija
* Aleksejus Kortnevas (Алексей Кортнев) – Fredas Steinvejus
* Aleksejus Petrenko (Алексей Петренко) – Nikolajus Zverevas
* Viktorija Isakova (Виктория Исакова) – Ana Lodiženskaja
* Lija Achedžakova (Лия Ахеджакова) – Ana Sergejevna
* Olegas Andrejevas (Олег Андреев) – Šaliapinas
* Javdokija Gerasimova (Евдокия Германова) – Satina, Natalijos motina
* Igoris Černevičius (Игорь Черневич) – gydytojas Dalis
ir kt.

## Siužetas

Pagal legendą, po kiekvieno savo koncerto, S. Rachmaninovas gaudavo iš nepažįstamos ponios baltosios alyvos šakelę. Taip tęsėsi iki pat jo emigracijos į JAV 1917 m. O po kiek tai laiko ir JAV vėl atsirado alyvos….
 
## Nuorodos
* Ruskino svetainė
Kazimieras Gaivenis

**Kazimieras Gaivenis** (1934 m. sausio 18 d. Stučiuose, Utenos raj. – 2003 m. liepos 11 d. Vilniuje) – žymus Lietuvos kalbininkas, vienas žymiausių lietuvių terminologų ir kalbos kultūrininkų.

## Biografija
Gimė netoli Tauragno ežero, Stučių kaime, vidutinių ūkininkų šeimoje. Jis buvo nepriklausomos Lietuvos vaikas ir visą gyvenimą išsaugojo nepriklausomybę nuo politinių organizacijų ir partijų. Mokėsi Šeimaties pradžios mokykloje, Tauragnų progimnazijoje, Utenos I vidurinėje mokykloje. 1959 m. su pagyrimu baigė Vilniaus universitetą, filologas ir lietuvių kalbos bei literatūros mokytojas. Be aspirantūros, parašė ir 1969 m. apgynė daktaro disertaciją „Sudėtiniai terminai dabartinėje lietuvių kalboje“ (vadovas doc. J. Kruopas).

## Darbai
Po studijų buvo paskirtas į pirmą ir vienintelę savo darbovietę – Lietuvių kalbos ir literatūros institutą (nuo 1990 m. institutams persiskyrus, Lietuvių kalbos institutas). Trumpai dirbo Toponimikos grupėje, o nuo 1959 m. spalio mėn. beveik 44 metus buvo terminologas – instituto Terminologijos komisijos sekretorius, tos komisijos redaktorius, jaunesnysis mokslinis bendradarbis terminologas, vyresnysis mokslinis bendradarbis, Terminologijos grupės vadovas. Kartu Terminologijos tarybos prie Mokslų akademijos Prezidiumo sekretorius, nuo 1991 m. Terminologijos skyriaus vadovas ir Valstybinės lietuvių kalbos komisijos narys.
1995–2001 m. periodinio leidinio „Terminologija“ atsakingasis redaktorius.

Prisidėjo rengiant visus svarbiausius XX a. antrojoje pusėje išleistus terminų žodynus, o per pastarąjį dešimtmetį – ir rengiant bei tobulinant terminų standartus. Padėjo ir literatūros, muzikos bei dailės terminų žodynų rengėjams. Išskirtinis yra paskutinis jo terminologijos veiklos, patyrimo ir minčių apibendrinamasis veikalas „Lietuvių terminologija: teorijos ir tvarkybos metmenys“. 2001 m. vasario 28 d. išėjo į pensiją.

## Bibliografija
* Margas žodžių pasaulis. (1987 m.)
* Mokyklinis lietuvių-rusų kalbų žodynas (su kitais, 1985 m., 1989 m.)
* Kalbotyros terminų žodynas (bendraautoris S. Keinys, 1990 m.)
* Terminologijos taisymai (su kitais, 1992 m.)
* Radioelektronikos terminų žodynas (2000 m.).
* Lietuvių terminologija: Teorijos ir tvarkybos metmenys. (2002 m.)

## Šaltiniai
Ikos departamentas

**Ikos departamentas** (, ) – departamentas vakarinėje Peru, Ramiojo vandenyno pakrantėje. Šiaurėje ribojasi su Limos departamentu, rytuose – su Huankevilikos ir Ajakučo departamentais, pietuose – su Arekipos departamentu. Administracinis centras – Ika.

## Istorija
Ikos departamentas turi turtingą istoriją. Pirmieji gyventojai čia įsikūrė prieš 10 tūkst. metų. Jie vystė Vario, Naskos, Parakaso kultūras.

Parakaso kultūra gyvavo nuo VII iki II a. pr. m. e. ir garsėjo savo tekstilės menu bei mumifikavimo tradicijomis. Naskos kultūra vystėsi nuo II a. pr. m. e. iki VII a. Ji žymi savo spalvigais keramikos dirbiniais, irigacijos techologija ir paslaptingomis Naskos linijomis. XV a. Ikos teritoriją užkariavo Inkų imperija, vadovaujama Pačakuteko.

1563 m. ispanų kolonistai įkūrė Ikos miestą ir pradėjo vystyti vynininkystę bei medvilnės pramonę.

## Geografija
Ikos departamentas išskirtinis tuo, kad beveik visą jo teritoriją užima Kostos (pakrantės) lygumos. Tik šiaurėje ir rytuose paviršius kyla į Andų kalnus. Aukščiausios viršukalnės iškyla į 4400 m (Janakakčios k.) ir 4200 m (Rumi Kruso k.) aukštį. Vandenyno pakrantė raižyta, krantas skardingas. Į vandenyną išsikiša Parakaso pusiasalis, o šalia kranto yra nedidelių salų: Činčos salos, Baljestos salos, San Galjano, La Vjechos salos. Pakrantės lygumose plyti dykumų plotai. Augmenijos daugiau upių oazėse.

Departamento upės prasideda Anduose ir teka link vandenyno. Tačiau dauguma jų labai nevandeningos ir išdžiūsta nepasiekusios jūros. Svarbiausios upės – Ika, San Chuanas, Piskas, Grandė. Viduryje dykumos telkšo Uakačinos ežeras.

Klimatas karštas, sausas, dykuminis. Vidutinė metinė oro temperatūra 22&nbsp;°C. Priešingai nuo Limos ar Čimbotės, kur sausa, bet nuolat debesuota, Ikoje – saulėta. Žiemą naktimis pasitaiko šalčių, kai temperatūra nukrenta iki 7-8&nbsp;°C. Vasaromis temperatūra dažnai viršija 36&nbsp;°C, dažni stiprūs vėjai.

Departamento gamta sagoma Parakaso ir Punta de San Chuano rezervatuose.

## Ekonomika

Svarbiausia ūkio šaka Ikos departamente – žemės ūkis. Upių oazėse auginama medvilnė, pupiniai (avinžirniai, pupelės), vynuogės, šparagai, artišokai, vaisiai. Markonoje yra geležies kasykla. Pakrantės miestuose verčiamasi žvejyba. Maisto pramonė (konservų, pieno produktų), vynininkystė, tekstilės pramonė.

Ikos departamentas turi svarbią turistinę reikšmę visoje Peru. Ika garsėja archeologinėmis vietovėmis – pasaulinio garso Naskos linijomis, Parakaso, Pisko, Činčos acheologinėmis radimvietėmis. Ekologiniu aspektu lankomas Parakaso nacionalinis rezervatas su paukščių peryklomis ir ruonių gulyklomis Baljestos salose. Dar vienas unikalus departamento objektas – Uakačinos oazė dykumoje.

## Administracinis skirstymas
Ikos departamentas administraciškai padalintas į 5 provincijas (skliaustuose – administracinis centras).
* Činčos provincija (Činča Alta)
* Pisko provincija (Piskas)
* Ikos provincija (Ika)
* Palpos provincija (Palpa)
* Naskos provincija (Naska)
Need for Speed: Hot Pursuit 2

**Need for Speed III: Hot Pursuit 2** – šeštasis kompiuterinių žaidimų serijos „Need for Speed“ žaidimas, sukurtas 2002 m. PlayStation 2, Xbox, GameCube konsolėms ir asmeniniams kompiuteriams.

## Apžvalga

„Need for Speed: Hot Pursuit 2“ žaidime reikia lenktyniauti su savo priešininkais ir laimėti, laimėjus lenktynes, gaunate prizinius taškus, prizus ir šlovę. Žaidimo vaizdas ir grafika nepasikeitė, atsirado tik naujų dainų, kurios groja žaidimo eigoje. „Need for Speed: Hot Pursuit 2“ žaidime išliko karjeros ir policininko režimai, žaidime jie pagerėjo ir tapo įdomesni. Taip pat išliko priešininkų vairavimo lygių keitimo galimybė. Žaidimo trasos pasidarė didesnės ir spalvingesnės, jose yra daug apvažiavimo kelių. Valdymas išliko toks pats kaip ir „Need for Speed: Porsche Unleashed“ žaidimo.

## Trasos

„Need for Speed: Hot Pursuit 2“ žaidime yra 15 skirtingų lenktynių trasų: *Coastal Parklands*, *National Forest*, *Scenic Drive*, *Desert Heat*, *Outback*, *Rocky Canyons*, *Ancient Ruins*, *Calypso Coast*, *Mediterranean Paradise*, *Fall Winds*, *Alpine Trail*, *Autumn Crossing*, *Island Outskirts*, *Palm City Island*, *Tropical Circuit*.

## Automobiliai

„Need for Speed: Hot Pursuit 2“ žaidime yra 23 sportiniai automobiliai, kurie žaidime turi savo klasę (AAA, AA, A, B) ir yra 9 sportiniai policijos automobiliai:

*Klasė B:*
* Lotus Elise
* Opel Speedster
* Vauxhall VX220
*Klasė A:*
* Ford TS-50
* Mercedes-Benz CL55 AMG
* BMW E39 M5
* HSV Coupe GTS
* Jaguar XKR
* BMW Z8
*Klasė AA:*
* Aston Martin V12 Vanquish
* Ferrari 360 Spider/Ferrari 360 Modena Challenge **
* Ferrari 550 Barchetta Pininfarina
* Ford Mustang SVT Cobra R
* Chevrolet Corvette Z06
* Dodge Viper GTS
*Klasė AAA:*
* Ferrari F50
* Lamborghini Diablo VT 6.0
* Lamborghini Murcielago
* Porsche 911 996 Turbo
* Porsche Carrera GT
* McLaren F1
* McLaren F1|McLaren F1 LM
* Mercedes-Benz CLK GTR
*Policijos automobiliai:*
* Ford Crown Victoria
* Ford BA Falcon|Ford TS-50
* BMW E39 M5
* HSV Coupe GTS
* Ford Mustang SVT Cobra R
* Chevrolet Corvette Z06
* Dodge Viper GTS
* Porsche 911 996 Turbo
* Lamborghini Diablo VT 6.0
* Lamborghini Murcielago

## Garso takelis

„Need for Speed: Hot Pursuit 2“ žaidimo muzikių kūrinių repertuaras:

# Bush – The People That We Love
# The Buzzhorn – Ordinary
# Course of Nature – Wall of Shame
# Hot Action Cop – Fever for the Flava
# Hot Action Cop – Going Down on It
# Pulse Ultra – Build Your Cages
# Rush – One Little Victory
# Uncle Kracker – Keep It Coming
# Matt Ragan – Bundle of Clang
# Matt Ragan – Cone of Silence
# Matt Ragan – Flam Dance
# The Humble Brothers – Black Hole
# The Humble Brothers – Brake Stand
# The Humble Brothers – Sphere
# Rom di Prisco – Cykloid

## Nuorodos

* Oficiali svetainė 
* Need for Speed: Hot Pursuit 2 svetainėje MobyGames
Nubinis ožys

**Nubinis ožys** (*Capra ibex nubiana*) – dykaraginių (*Bovidae*) šeimos žinduolis, priklausantis ožkų (*Caprinae*) pošeimiui.

Nubinis ožys artimas alpiniam ožiui. Kai kurie biologai jį vadina alpinio ožio porūšiu.

## Išvaizda
Gelsvai rudas, ant nugaros tamsesnių plaukų juosta. Papilvė balsva, kojų apačia balta su juodomis juostelėmis iš priekio ir juodais apvadais. Ilga tamsi barzda. Patelės šviesesnės, be barzdos.

Kūno aukštis 65 – 105 cm, masė 45 – 115 kg. Patinai ir patelės raguoti. Patinų ragai labai panašūs į sibirinio ožio ragus (iki 140 cm ilgio), tik kiek siauresni, su apvalainesne priekine ir aštresne vidine briauna. Patelių ragai menkesni – 15 – 30 cm ilgio.

## Paplitimas
Paplitęs Š. Afrikoje į rytus nuo Nilo ir Arabijos pusiasalyje.

Išskiriami du porūšiai, kuriuos kai kurie zoologai vadina atskiromis rūšimis. Gyvena kalnuose iki 4 km virš jūros lygio ir pakrančių. Laikosi mišriais būriais, seni patinai ir pavieniui. Puikiai laipioja stačiomis uolomis. Poruojasi spalio – lapkričio mėnesiais. Nėštumas trunka 5 – 5,5 mėnesio, gimsta 1 – 2 jaunikliai.

Minta žoliniais augalais, medžių ir krūmų ūgliais. Gali ilgai apsieiti be vandens.


Image:Nubian ibex Capra nubiana (3497827720).jpg|Nubinio ožio patelė ir jauniklis
Image:YaelEilat ST 07.JPG|Nubinio ožio patinas


## Šaltiniai
Ermito ir Gauso pluoštas

**Ermito ir Gauso pluoštas** – elektromagnetinės spinduliuotės pluoštas, kurio elektrinio lauko amplitudė ir intensyvumas skersinėje plokštumoje yra aprašomi Ermito polinomais padaugintais iš Gauso funkcijos. Šie pluoštai yra aukštesnės eilės, lyginant su Gauso pluoštu, stačiakampio optinio rezonatoriaus modos.

Šių pluoštų intensyvumo skirstinys sklidimo metu yra išreiškiamas:
: 
\begin{align}
{u}_n(x,z) = \left(\frac{2}{\pi}\right)^{1/4} \left(\frac{1}{2^n n! w_0}\right)^{1/2} \left( \frac{{q}_0}{{q}(z)}\right)^{1/2} \left[\frac{{q}_0}{{q}_0^\ast} \frac{{q}^\ast(z)}{{q}(z)}\right]^{n/2} \times \\
\times H_n\left(\frac{\sqrt{2}x}{w(z)}\right) \exp\left[-i \frac{k x^2}{2 {q}(z)}\right],
\end{align}


kur funkcija H_n(x) yra n eilės Ermito polinomas, žvaigždutė reiškia kompleksiškai jungtinį dydį. Kuomet n=0 iš šios lygties yra gaunamas skersinis Gauso pluošto intensyvumo skirstinys. Dydžiai *R* bei *w* yra pluošto kreivumo bei sąsmaukos spinduliai, o *q* yra kompleksinis pluošto parametras:

:  { 1 \over q(z) }   =    {1 \over R(z) } - i { \lambda \over \pi w^2(z)  }, 

Dvimatėse Dekarto koordinatėse Ermito ir Gauso pluoštas yra aprašomas funkcija {u}_{m,n}(x,y,z)=u_m(x,z) u_n(y,z), gaunama sudauginus dvi vienmatės aukščiau mintėtas funkcijas. Matematinė šios daugybos prasmė glūdi kintamųjų atskyrimo metode, pritaikytam paraksialinei Helmholco lygčiai Dekarto koordinačių sistemoje.

Ermito ir Gauso modos literatūroje yra žymimos „TEM*m*,*n*“, kur *m* ir *n* yra polinomų indeksai, atitinkamai, x ir y kryptimis. Tokiu būdu Gauso pluoštas yra TEM0,0 moda.

## Taip pat skaitykite
*Gauso pluoštas
*Lagero ir Gauso pluoštas
Lagero ir Gauso pluoštas

**Lagero ir Gauso pluoštas** – elektromagnetinės spinduliuotės pluoštas, kurio elektrinio lauko amplitudė ir intensyvumas statmenoje sklidimui plokštumoje yra aprašomi Lagero polinomo ir Gauso funkcijos sandauga. Šie pluoštai yra aukštesnės eilės, lyginant su Gauso pluoštu, apskritiminio optinio rezonatoriaus modos.

Cilindrinėje koordinačių sistemoje Laplaso operatorius yra užrašomas kitaip, dėl šios priežasties kintamųjų atskyrimo metodu, pritaikytu paraksialiniai Helmholco lygčiai, gaunami sprendiniai yra aprašomi Lagero polinomais, o ne Ermito, kaip tai yra Ermito ir Gauso pluošto atveju.

Dvimačio Lagero ir Gauso pluošto amplitudė yra užrašoma:
: 
\begin{align}
 {u}(r,\theta,z)=\sqrt{\frac{2 p!}{(1+\delta_{0m})\pi(m+p)!}} \frac{\exp\left(i (2 p + m + 1)(\psi(z) - \psi_0)\right)}{w(z)} \times \\
\times 
\left(\frac{\sqrt{2}r}{w(z)}\right)^m L_p^m\left(\frac{2 r^2}{w(z)^2}\right) \exp\left[ -i k \frac{r^2}{2{q}(z)}+i m \theta\right] \\
\end{align}


kur L_p^m(r) yra apibendrinti Lagero polinomai, o p\ge 0 bei m yra radialinis ir azimutinis indeksai, o \delta_{0m} yra Kronekerio delta, \delta_{0m} = 0, jei m\neq0, bet lygi vienetui priešingu atveju.

## Taip pat skaitykite
* Gauso pluoštas
* Ermito ir Gauso pluoštas
* Optinis sūkurys
Vanuatu vėliava

**Vanuatu vėliava** buvo patvirtinta 1980 m. vasario 13 d.

Vanua’aku partija atvedė Vanuatu į nepriklausomybė 1980 m., partijos spalvos – raudona, žalia, geltona ir juoda – buvo parinktos valstybės vėliavos pagrindu. Parlamento komitetas parinko galutinį vėliavos dizainą remdamasis vietinių menininkų pasiūlymais.

Žalia spalva reiškia šalies turtingumą, raudona reiškia šernų ir žmonių kraują, o juoda – ni-Vanuatu žmones. Vanuatu premjeras pareikalavo geltonos spalvos fimbros, kad juoda išsiskirtų. Tad geltonos spalvos Y formos fimbra reiškia evangelijos šviesą einančią per Ramiojo vandenyno salas (apie 90 % yra krikščionys).

Geltona emblema juodoje spalvoje yra šerno iltis, turtingumo simbolis Vanuatu dėvimas kaip pakabutis, ir du namele paparčio lapai. O tų lapų 39 lapeliai simbolizuoja 39 Vanuatu parlamento narius.
Iževskas

**Iževskas** (, ) – miestas Rusijoje, prie Ižo upės (40 km nuo jos žiočių), 1129 km į rytus nuo Maskvos; Udmurtijos sostinė. Yra oro uostas, geležinkelio mazgas (linijos į Kirovą, Jekaterinburgą, Kazanę, Votkinską). Išvystyta juodosios metalurgijos, mašinų, naftos, chemijos, lengvoji, baldų, maisto pramonė.

Yra medicinos ir žemės ūkio akademijos, technikos ir Udmurtijos valstybinis universitetai. Dramos, muzikos, lėlių teatrai, cirkas, istorijos ir kultūros muziejus, liaudies meno ir Udmurtijos nacionalinis muziejai. Stovi Aleksandro Neviškio soboras (1823 m.), Arsenalo pastatas (1825 m.).

## Istorija
Įkurtas 1760 m. grafo P. Šuvalovo kaip gyvenvietė prie geležies apdirbimo gamyklos ir iki 1918 m. vadinosi Iževskij Zavodu (*Ижевский Завод*). 1774 m. J. Pugačiovo kariauna miestelį smarkiai nusiaubė. 1807 m. pastatyta ginklų gamykla, kuri XIX a. viduryje garsėjo visoje šalyje, I pasaulinio karo metu intensyviai gaminti įvairūs ginklai. 1918 m. tapo miestu ir pavadintas ***Iževsku***. 1985–1987 m. laikinai pervadintas generolo D. Ustinovo (1908–1984 m.) garbei ***Ustinovu***.

Nuo 1921 m. – Votkos autonominės srities, nuo 1932 m. – Udmurtijos autonominės srities, nuo 1934 m. – Udmurtijos Autonominės Tarybų Socialistinės Respublikos, nuo 1990 m. – Udmurtijos Respublikos sostinė.

## Sportas
* FK Zenit-Iževsk (futbolo klubas);
* FK Iževskas (buvęs futbolo klubas);
* Centrinis stadionas, kurio talpa 16 tūkst. žiūrovų;
* Kupolo stadionas (, kurio talpa 3 500 žiūrovų.

## Galerija

Svyato Mihailovsky Cathedral Izhevsk Russia Richard Bartz-edit.jpg|Šv. Mykolo soboras
Izhevsk City Council.jpg|Miesto savivaldybės pastatas
Дом Правительства.jpg|Udmurtijos respublikos vadovybės pastatas
Izhevsk Arsenal-21.jpg|Udmurtijos vadovo rezidencija


## Šaltiniai
La Pasas (Urugvajus)

**La Pasas** () – miestas pietų Urugvajuje, Kaneloneso departamente, Montevidėjo aglomeracijoje, 16 km į šiaurės vakarus nuo sostinės centro. Maisto, tekstilės pramonė.

## Istorija

Miestas susikūrė 1872 m. kaip granito gavybos centras. XX a. pr. La Pase įsikūrė daug imigrantų iš Europos.

## Šaltiniai
La Pasas (reikšmės)

**La Pasas** ( 'taika') reiškia šias vietoves:

* La Pasas – Bolivijos sostinė;
* La Paso departamentas – Bolivijos deprtamentas;
* La Pasas – miestas Argentinoje, Entre Riose;
* La Pasas – miestas Argentinoje, Mendosos provincijoje;
* La Paso departamentas – Salvadoro departamentas;
* La Paso departamentas – Hondūro departamentas;
* La Pasas – miestas Hondūre;
* La Pasas – miestas Meksikoje, Žemutinėje Kalifornijoje;
* La Pasas – miestas Urugvajuje.
* La Pasas – miestas Seišeliuose.
Aleksandras Neviškis

**Aleksandras Neviškis** (, pilnas vardas *Алекса́ндр Яросла́вич Не́вский*, apie 1220 m. birželio 6 d. Pereslavlis Zaleskis – 1263 m. lapkričio 14 d. Gorodecas, dab. Žemutinio Naugardo sritis), 1236-1252 m. Naugardo kunigaikštis ir 1246-1252 m. Kijevo kunigaikštis, 1252-1263 m. didysis Vladimiro kunigaikštis. Nuo 1547 m. stačiatikių šventasis.

## Biografija

Tėvas Jaroslavas Vsevolodovičius, motina Rostislava Mstislavovna. Pirmoji žmona Aleksandra Polockietė, antroji – kunigaikštytė Vasa. Vaikai:
* Vasilijus Aleksandrovičius (1245-1271 m.) Naugardo kunigaikštis;
* Dmitrijus Perejaslavskis (1250-1294 m.) Naugardo kunigaikštis;
* Andrejus Aleksandrovičius (1255-1304 m.) Kostromos kunigaikštis, Vladimiro kunigaikštis, Naugardo kunigaikštis;
* Danila Aleksandrovičius (1261-1303 m.) pirmasis Maskvos didysis kunigaikštis.

## Valdymas

1240 m. liepos 15 prie Nevos sumušė švedus, dėl to įgijo Neviškio pravardę. 1242 m. balandžio 5 d. Ledo mūšyje sumušė Livonijos ordino kariuomenę. 1246 m. Mongolijos didysis chanas jį paskyrė Kijevo kunigaikščiu. 1252 m. pašalinus Aleksandro brolį Andrejų, siekusį Europos šalių paramos kovai su mongolais-totoriais, gavo Aukso ordos chano jarliką tapti Vladimiro didžiuoju kunigaikščiu – nominaliu Rusios valdovu.

Slopino sukilimus prieš mongolus, tuo pasiekė, kad jo valdinių neimtų į mongolų – totorių kariuomenę. Stačiatikių bažnyčia rėmė Aleksandrą. 4-6 dešimtmetyje atrėmė lietuvių antpuolius. 1262 m. sudarė sąjungą su Mindaugu prieš Livonijos ordiną, tačiau bendras Vendeno puolimas žlugo, nes rusų kariuomenė atvyko per vėlai.

## Šaltiniai

## Literatūra
* ''В. А. КУЧКИН''.Александр Невский — Государственный деятель и полководец средневкековой Руси//Отечественная история/РАН. Ин-т рос. истории.- М.: Наука,1996.-№ 5.- 224 с.;
* И. Данилевский. Александр Невский: Парадоксы исторической памяти // «Цепь времен»: Проблемы исторического сознания. М.: ИВИ РАН, 2005, с. 119—132. ;
* Игорь Данилевский. Ледовое побоище: смена образа;
* Н. И. Костомаров. Русская история в жизнеописаниях ее главнейших деятелей. Князь Александр Ярославич Невский;
* Isoaho, Mari. The Image of Aleksandr Nevskiy in Medieval Russia: Warrior and Saint (The Northern World; 21). Leiden: Brill Academic Publishers, 2006 (hardcover, ISBN 90-04-15101-X).

## Nuorodos

## Genealogija

## Galerija


Alexander Nevskiy receiving papal legates by Siemiradzki (litography).jpg|Aleksandras Neviškis priima Romos popiežiaus legatus
Henryk Siemiradzki 001.jpg|Aleksandro Neviškio mirtis
Karmelas

**Karmelas** () – miestas pietvakarių Urugvajuje, Kolonijos departamente, La Platos pakrantėje. Vynuogių auginimas ir tannat rūšies vyno gamyba. Svarbus turistinis centras. Yra golfo laukas, miškas, penkių žvaigždučių viešbutis. Į Karmelą atostogauti vyksta daugiausia turtingi argentiniečiai.

## Istorija

Miestas įkurtas 1816 m. José Gervasio Artigaso.

## Šaltiniai
Plokščia banga

**Plokščioji banga** – bangų fizikos sąvoka, reiškianti pastovaus dažnio bangą, kurios bangos frontai (vienodos fazės paviršiai) yra begalinės lygiagrečios plokštumos, statmenos sklidimo (fazinio greičio vektoriaus) krypčiai.

Šis terminas taip pat yra vartotinas aprašant tas bangas, kurios yra apytiksliai plokščios nagrinėjamoje erdvės srityje. Pavyzdžiui, tokio riboto šaltinio, kaip antena kuriamas laukas yra apytiksliai plokščia banga savo tolimajame lauke. Būtina paminėti, kad optinis "spindulys", geometrinės optikos artinyje (sklidimas vienalytėje terpėje atstumais žymiai didesniais negu bangos ilgis) apytiksliai atitinka lokaliame taške plokščią bangą, kurios bangos vektorius sutampa su spindulio kryptimi.

Plokščioji banga yra bangų lygties sprendinys užrašomas tokiame pavidale:

: u(\vec{x},t) = a e^{i(\vec{k}\cdot\vec{x} - \omega t)}

kur *i* yra menamas vienetas, **k** yra bangos vektorius, ω yra kampinis dažnis, o *a* yra kompleksinė amplitudė. Fizikinis dydis atitinka realiąją šios išraiškos dalį.

Ši išraiška yra skaliarinės bangų lygties vienalytėje terpėje sprendinys. Vektorinės bangų lygtys, aprašančios, pvz., elektromagnetinės bangas arba bangas tampriame kūne, turi panašios išraiškos sprendinį: \vec{a} e^{i(\vec{k}\cdot\vec{x} - \omega t)}, kur pastovus *vektorius*  \vec{a} yra bangos amplitudė. Pavyzdžiui, elektromagnetizme  \vec{a} dažniausiai yra vektorius, aprašantis elektrinį lauką, magnetinį lauką arba vektorinį potencialą. Skersinė banga yra tokia banga, kurioje amplitudės vektorius yra statmenas **k** (pvz., elektromagnetinės bangos izotropinėje terpėje), tuo tarpu išilginė banga yra ta, kurioje amplitudės vektorius yra lygiagretus **k** (pvz., akustinės bangos skystyje arba dujose).

Aukštesnėje lygtyje, funkcija ω(**k**) apibrėžia terpės dispersinį sąryšį. Santykis ω/|**k**| apibrėžia plokščios bangos fazinio greičio dydį, o dydis *d*ω/*d***k** - grupinį greitį.
Intensyvumas

**Intensyvumas** fizikoje – suvidurkinto laike energijos srauto matas.

Terminas *intensyvumas* šiame kontekste nėra terminų *[[jėga]]*, *[[amplitudė]]* arba *lygis* sinonimas.

Intensyvumas fizikoje yra išreiškiamas kaip energijos tankio (energijos, tenkančios tūrio vienetui) ir greičio, su kuriuo energija juda, sandauga. Gautas vektorius yra išreiškiamas kaip galia, tenkanti ploto vienetui (W/m²). Šią sąvoką galima apibrėžti įvairiuose fizikos srityse, pvz., hidrodinamikoje vandens tekėjimui išreikšti, bet jis labiau paplito bangų fizikoje – akustikoje, optikoje, elektromagnetizme, kur jis yra proprocingas atitinkamų bangų amplitudžių kvadratui.

## Matematinis apibrėžimas
Kuomet taškinis šaltinis trimatėje erdvėje spinduliuoja energiją, neprarandama terpėje, tuomet energijos intensyvumas mažėja atvirkščiai proporcingai atstumo nuo šaltinio kvadratui. Tai yra sąlygojama fizikinių dėsnių bei erdvės geometrijos. Iš fizikinių pozicijų turi galioti energijos tvermės dėsnis. Šio teiginio pasekmė yra ta, kad galia pasiekiantį uždarą paviršių, kurio viduje yra šaltinis, turi būti pastovi, tuo būdu:

: P = \int I\, dA

kur *P* yra išspinduliuota galia, *I* yra intensyvumo funkcija nuo koordinačių, o *dA* yra uždaro paviršiaus ploto diferencialas. Suintegruokime galią per paviršių, ties kurio intensyvumas *I* yra pastovus. Tokio paviršiaus formą apsprendžia erdvės ir šaltinio geometrija. Tarkime, kad šaltinis yra izotropinis (tolygiai spinduliuojantis visomis kryptimis), tuomet Euklido erdvėje toks paviršius bus sfera, kurios centre yra nagrinėjamas taškinis šaltinis. Tokiu būdu išreiškiame:

: P = |I| \cdot A_{sferos} = |I| \cdot 4\pi r^2 \,

kur *I* yra intensyvumo vertė sferos paviršiuje, o *r* yra sferos spindulys. (A_{sferos} = 4\pi r^2  yra sferos paviršiaus ploto išraišką). Išreikšdami *I*, gauname:

: |I| = \frac{P}{A_{sferos}} = \frac{P}{4\pi r^2}

Kuomet terpė, kurioje sklinda energija, sugeria, tuomet intensyvumas krenta greičiau, nei numato aukščiau pateikta lygtis.

Bet kuris fizikinis procesas, pernešantis energiją, gali būti susietas su intensyvumo sąvoka. Elektromagnetinei bangai, jei dydis *E* yra elektrinio lauko kompleksinė amplitudė, tuomet bangos energijos tankis *U* yra išreiškiamas per
: U = \frac{n^2 \epsilon_0}{2} |E|^2 ,
o intensyvumo vertė yra gaunama padauginus šią išraišką iš bangos greičio, c/n\;:
: I = \frac{c n \epsilon_0}{2} |E|^2,

kur *n* yra lūžio rodiklis, c yra šviesos greitis vakuume ir \epsilon_0 yra vakuumo dielektrinė skvarba.
Bab al Mandebas

**Bab al Mandebas** ( – „Ašarų vartai“) – sąsiauris tarp Afrikos ir Arabijos pusiasalio (Azijos). Ilgis 109 km, plotis iki 90 km.

Juo Raudonoji jūra susisiekia su Indijos vandenynu (Adeno įlanka). Sąsiauris turi didelę strateginę reikšmę, kadangi per čia eina pagrindinės jūrų linijos iš Europos per Sueco kanalą su Pietų Azija, Tolimaisiais Rytais, Rytų Afrika ir Australija. Dėl šios priežasties kolonijiniu laikotarpiu čia stengėsi įsitvirtinti Europos kolonijinės valstybės – Anglija, Pranūzija, Italija. Faktiškai sąsiaurį kontroliavo anglai, kurie valdė Perimą, Adeną ir kitus svarbius taškus palei sąsiaurį.

Perimo sala (anglų valdyta 1755–1801 m., o vėliau nuo 1857 iki 1967 m., kol ji atiteko Pietų Jemenui) sąsiaurį skiria į dvi dalis: vakarinis – 20 km pločio ir 340 m gylio Dacht al Meium (srovė teka į šiaurę), rytinis – 3,2 km pločio ir 13 m gylio Babel Iskender (srovė teka į pietus).

## Šaltiniai
Aleksandras Michailovičius

**Aleksandras Michailovičius** (arba *Aleksandras Tveriškis*, , 1301 m. spalio 7 d. – 1339 m. spalio 29 d.) – Naugardo kunigaikštis (1325–1327), Vladimiro kunigaikštis (1326–1327), nuo 1326 m. didysis Tverės kunigaikštis.

## Biografija

Tėvas Michailas Jaroslavičius Šventasis, motina Ana Kašina. Žmona Anastasija, vaikai:
* Levas (mirė mažas);
* Fiodoras (m. 1339 m.);
* Michailas Aleksandrovičius Tveriškis (1333–1399 m.), 1368–1399 m. Tverės kunigaikštis;
* Vsevolodas (m. 1364 m.), 1346–1349 m. Tverės kunigaikštis;
* Vladimiras (m. 1364 m.);
* Andrejus (m. 1364 m.);
* Marija, jos vyras Ivano Kalitos sūnus Simeonas Išdidusis;
* Juliona Aleksandrovna (m. 1392 m.), jos vyras Lietuvos didysis kunigaikštis Algirdas, jos sūnūs: Lenkijos karalius Jogaila, Lietuvos kunigaikščiai Skirgaila, Kaributas, Simonas Algirdaitis, Karigaila, Vygandas, Švitrigaila; dukterys: Kena, Elena, Marija, Vilgeida, Aleksandra, Jadvyga.

## Valdymas

Varžėsi su Maskvos kunigaikščiu Ivanu I Kalita dėl valdžios Rusioje. 1326 m. Aukso ordos chanas Uzbekas davė jam jarliką būti Vladimiro didžiuoju kunigaikščiu, nominaliu Rusios siuzerenu.

Kai 1327 m. Tvėrėje rusai sumušė Čolchano totorių būrį, Ivano I Kalitos apskųstas Uzbekui, pabėgo į Pskovą. 1327 m. večės išrinktas Pskovo kunigaikščiu. Maskvos metropolitui Teognostui prakeikus pskoviečius 1329 m. pabėgo į Lietuvą. Remiamas Gedimino 1331–1337 m. vėl valdė Pskovą, 1334 m. trumpam susigrąžino Tverės kunigaikštystę. 1339 m. iškviestas Uzbeko ir ordoje kartu su sūnumi Fiodoru nužudytas. Nuo Aleksandro valdymo Tverės didieji kunigaikščiai pradėjo orientuotis į Lietuvos Didžiąją kunigaikštystę.

## Genealogija

## Šaltiniai

## Literatūra
* Карамзин Н. М. История государства Российского. Том IV, глава VIII;
* Janet Martin. Medieval Russia 980–1584 (Cambridge: Cambridge University Press, 1995), 176;
* John Fennell. Princely Executions in the Horde 1308–1339, Forschungen zur Osteuropäischen Geschichte 38. 1988.
## Nuorodos